Totul a început în 2018, când Delia Dinu, șefa Departamentului de Protocol se afla împreună cu președintele Klaus Iohannis. Femeia a fost victima unui jaf, organizat de hoți la vila ei de la Snagov.
Două luni mai târziu, o echipă din cadrul IPJ Ilfov a organizat prinderea în flagrant a suspecților. Evenimentele au degenerat, iar hoții au încercat să intre cu mașina într-un grup de polițiști, moment în care unul dintre aceștia a tras cu pistolul.
După incident, polițistul care l-a ucis pe hoț a fost pus sub acuzare, pentru că legea fusese modificată. Astfel că polițiștii puteau folosi armele din dotare doar pentru a se apăra sau pentru a-i opri pe răufăcători să comită fapte de violență.
După ce au audiat părțile implicate, procurorii au clasat dosarul în condițiile în care, la o a doua audiere, unul dintre polițiști a menționat că, atunci când hoții au încercat să fugă, șoferul a vrut să lovească autospeciala de Poliție Rutieră care trebuia să le blocheze drumul. Familia celui decedat a atacat decizia de clasare la Tribunalul Ilfov, în condițiile în care dosarul conținea declarații contradictorii, iar gestul polițistului care tras mai multe focuri de armă a fost considerat excesiv.
De altfel, sigurul care susține că s-ar fi încercat lovirea sa intenționată de către șoferul autoturismului în care se aflau hoții este polițistul rutier care ar fi trebuit să le blocheze drumul. Acesta a spus că șoferul ar fi virat către el și ar fi încercat să-l accidenteze, când, de fapt, restul martorilor, care sunt tot polițiști, au afirmat faptul că mașina a trecut printre autospeciala de Poliție Rutieră și un șanț de la marginea drumului.